CELEX: 62015CN0648
Language: fi
Date: 2015-12-03 00:00:00
Title: Asia C-648/15: Kanne 3.12.2015 – Itävallan tasavalta v. Saksan liittotasavalta

1.2.2016   
            
            
               FI
            
            
               Euroopan unionin virallinen lehti
            
            
               C 38/45
            
         Kanne 3.12.2015 – Itävallan tasavalta v. Saksan liittotasavalta
   (Asia C-648/15)
   (2016/C 038/57)
   Oikeudenkäyntikieli: saksa
   
      Asianosaiset
   
   
      Kantaja: Itävallan tasavalta (asiamies: C. Pesendorfer)
   
      Vastaaja: Saksan liittotasavalta
   
      Vaatimukset
   
   Kanne, joka on nostettu Itävallan tasavallan ja Saksan liittotasavallan välisen sopimuksen tulo- ja varallisuusveroja koskevan kaksinkertaisen verotuksen välttämiseksi (öBGBl III 182/2002 sekä dBGBl II 2002, 735 ja dBStBl I 2002, 584) (Saksan ja Itävallan välinen verotussopimus) 25 artiklan 5 kohdan, luettuna yhdessä SEUT 273 artiklan nojalla, koska Itävallan tasavallan ja Saksan liittotasavallan näkemykset Saksan ja Itävallan välisen verotussopimuksen 11 artiklan tulkinnasta ja soveltamisesta poikkeavat toisistaan.
   Kantaja vaatii, että unionin tuomioistuin
   
               —
            
            
               toteaa, että kyseessä olevia voitto-osuustodistuksia (Genußscheine) ei ole pidettävä Saksan ja Itävallan välisen verotussopimuksen 11 artiklan 2 kohdassa tarkoitettuina ”velkakirjoina, joihin liittyy voitonjakoelementti”. Tämän vuoksi Saksan ja Itävallan välisen verotussopimuksen 11 artiklan 1 kohdan nojalla Itävallalla on valtiona, johon Bank Austria on sijoittautunut, yksinomainen oikeus verottaa tällaisista voitto-osuustodistuksista saatavaa tuloa.
            
         
               —
            
            
               määrää, että Saksan liittotasavallan on näin ollen pidättäydyttävä verottamasta Bank Austrian kyseessä olevista voitto-osuustodistuksista saamaa tuloa ja palautettava tästä tulosta jo kannetut verot.
            
         
               —
            
            
               velvoittaa Saksan liittotasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Itävalta tasavalta riitauttaa sen, että Saksan liittotasavalta luokittelee riidanalaiset korvaukset Saksan ja Itävallan välisen verotussopimuksen 11 artiklan 2 kohdassa tarkoitetuiksi koroiksi, joihin liittyy ”voitonjakoelementti”. Saksan liittotasavallan mukaan itse korvaus lasketaan periaatteessa kiinteän prosenttiosuuden mukaan. Korvaus riippuu kuitenkin tuloksesta sikäli, että korvauksen maksamisen edellytyksenä on riittävän suuri taseessa näkyvä voitto.
   Itävallan tasavallan mielestä sen sijaan kyseessä olevat voitto-osuustodistukset antavat oikeuden ainoastaan sellaiseen korkoon, joka perustuu kiinteään prosenttiosuuteen nimellisarvosta. Tämä tulkinta on ensinnäkin yleisen kielenkäytön mukainen; sen vahvistaa myös vertailu Saksan ja Itävallan välisen verotussopimuksen 11 artiklan 2 kohdassa esimerkinomaisesti mainittuihin rahoitusmuotoihin.
   Nyt käsiteltävässä asiassa luotonantaja siis ainoastaan myöntää velalliselle lisää maksuaikaa, sillä voitto-osuustodistuksella myönnetään erityisesti sen voimassaoloaikana pelkästään oikeus siirtää maksamista myöhempään ajankohtaan. Voitto-osuustodistukset ovat näin ollen kiinteäkorkoisia instrumentteja, joihin liittyy lisäksi tietty tappioriski.